ભાજપનાં 22 વર્ષનાં એક તરફા રાજમાં સરકાર માટે છેલ્લા લગભગ ત્રણ વર્ષ માથાનાં દુખાવા બરાબર બન્યા છે. જો કે આ આંદોલનમાં હવે એક નવું નામ બ્રાહ્મણ સમાજનું જોડાયુ છે. 26મી જાન્યુઆરીએ બ્રહ્મસમાજનાં એક સંગઠન દ્વારા ગાંધીનગર સુધી રેલી યોજઇ હતી. આવા એક પછી એક નવા નવા પડકારથી ભાજપ સરકારની હાલત કફોડી બની ગઇ હોય તેવું સ્પષ્ટ દેખાઇ રહ્યુ છે. ગુજરાતમાં ભાજપની સતત જીત થઇ છે પરંતુ એક વાત પણ સાચી છે કે તેમની જીતેલી સીટોનાં ગ્રાફમાં ઘટાડો થઇ રહ્યો છે. 2014 પહેલા મોદી ગુજરાતનાં મુખ્યમંત્રી હતા ત્યારે તેમણે કાયદો-વ્યવસ્થાનું કડક શાસન રાખ્યુ હતુ. પરંતુ તેમના વડાપ્રધાન બન્યા બાદ ગુજરાતમાં કોઇ પણ તેમના કદનો નેતા જોવા મળેલ નથી. છેલ્લા પોણા ત્રણ વર્ષમાં કાયદો-વ્યવસ્થા જાણે પડી ભાંગી હોય તેવું ચિત્ર ગુજરાતનું ઉપસી આવ્યુ છે.